Fikk hjertestans på Bybanen

44-åring ligger kritisk skadet på Haukeland.

Publisert Publisert 31. desember 2014

GJENOPPLIVNING: Bybanen sto i et kvarter på holdeplassen på Wergeland. Foto: 2211-TIPSER

Denne artikkelen er over fem år gammel

En 44 år gammel mann falt om inne i en bybanevogn på Wergeland i Bergen ved 21-tiden nyttårsaften.

Mannen fikk ifølge akuttmottaket på Haukeland universitetssykehus hjertestans.

— Vi fikk melding om at en passasjer hadde fått et illebefinnende. Det oppsto små forsinkelser, sier Marianne Bruun, beredskapsvakt hos Bybanens driftsselskap Keolis.

Bybanen sto i 15 minutter på Wergeland mens helsepersonell og vektere jobbet på stedet.

Haukeland opplyste onsdag at mannen er kritisk skadet. Torsdag var tilstanden uendret.

Sykehuset bruker vanligvis tre grader for å beskrive skadeomfanget, og kritisk er den mest alvorlige.

Publisert Publisert: 31. desember 2014 23:47 Oppdatert: 1. januar 2015 12:30